અફઝલે કાશ્મીર મુદે તેમની સરકારના પગલાંને યોગ્ય ગણાવ્યું હતું પરંતુ સાથોસાથ એમ જણાવ્યું હતું કે આવાં પ્રતિબંધિત સંગઠન આપણા દેશને શરમજનક સ્થિતિમાં મુકાવું પડે તે માટે કારણભૂત ગણી શકાય. દરમિયાન પાકિસ્તાન સંસદના સંયુકત સેશનમાં વિપક્ષના નેતા એતજાજ અહેસાને પણ નોન સ્ટેટ એકટર્સ હાફિઝ સૈયદ અંગે કેટલાક સવાલ ઉઠાવ્યા હતા. અહેસાને જણાવ્યું હતું કે આપણે વિશ્વમાં એકલા પડી ગયા છીએ. તેનું મુખ્ય કારણ આપણા દેશમાં હાફિઝ જેવા લોકો ખુલ્લેઆમ ફરી રહ્યા છે તે છે. તે ઈસ્લામાબાદ અને કરાચીથી ભાષણ આપે છે. તેમણે જણાવ્યું કે હાફિઝને ભારતના મુંબઈ હુમલામાં માસ્ટરમાઈન્ડ ગણવામા આવ્યો છે. અને તેની સામે કોર્ટે વોરંટ પણ કાઢ્યું છે. તેથી આવા લોકો આપણા દેશનું નામ ખરાબ કરી રહ્યા છે.